ΓΡΑΠΤΗ ΕΡΩΤΗΣΗ E-1026/02

υποβολή: Klaus-Heiner Lehne (PPE-DE) προς την Επιτροπή

(15 Απριλίου 2002)

Θέμα: Διακρίσεις λόγω της εισαγωγής τοπικών περιβαλλοντικών κανονισμών σε τέσσερις σουηδικές πόλεις

Από 1ης Ιανουαρίου του τρέχοντος έτους τέσσερις σουηδικές πόλεις- Stockholm, Malm, Gteborg και Lund- έχουν εισαγάγει ένα νέο κανονισμό για την προστασία του περιβάλλοντος. Ο κανονισμός αυτός αφορά μηχανοκίνητα οχήματα 3,5 τόνων με κινητήρα Diesel και ισχύει και για οχήματα προερχόμενα από το εξωτερικό. Οχήματα με κινητήρα που έχει κατασκευασθεί σύμφωνα με τα ευρωπαϊκά πρότυπα, δεν ικανοποιούν τις απαιτήσεις των νέων κανονισμών για την προστασία του περιβάλλοντος και γι' αυτό δεν θα μπορούσαν να χρησιμοποιούνται σε αυτές τις πόλεις παρά μόνονπό προϋποθέσεις. Οι ιδιοκτήτες αυτών των οχημάτων είναιποχρεωμένοι να εγκαταστήσουν ένα φίλτρο που μπορεί κανείς να προμηθευτεί μόνο στην Σουηδία, με το οποίο όμως θα μπορούσαν να χρησιμοποιούν μόνο μια ειδική βενζίνη Diesel. Αυτό στην πράξη έχει ως αποτέλεσμα, ότι σε αυτές τις πόλεις χρησιμοποιούνται και λειτουργούν μόνο τα τοπικά ταξιδιωτικά λεωφορεία και οι επιχειρήσεις αντίστοιχα.

Πιστεύει η Ευρωπαϊκή Επιτροπή, πως αυτή η κατάσταση αποτελεί παράβαση των διατάξεων της Συνθήκης ΕΚ, ιδιαίτερα αυτών που αφορούν τις θεμελιώδεις ελευθερίες·

Πως προτίθεται να αντιδράσει η Επιτροπή σε αυτήν την κατάσταση, αν δεχτεί πωςπάρχει παράβαση των διατάξεων της Συνθήκης ΕΚ·

Συμπληρωματική απάντησητου κ. Bolkestein εξ ονόματος της Επιτροπής

(11 Δεκεμβρίου 2002)

Σε συνέχεια του ερωτήματος πουπέβαλε ο αξιότιμος βουλευτής, η Επιτροπή απέστειλε επιστολή στις σουηδικές αρχές ζητώντας αναλυτικότερες πληροφορίες σχετικά με το θέμα αυτό. Οι σουηδικές αρχές απάντησαν πρόσφατα στην επιστολή της Επιτροπής και παρουσίασαν τη νέα περιβαλλοντική νομοθεσία.

Σύμφωνα με τις νέες σουηδικές διατάξεις που ενέκριναν οι δήμοι της Στοκχόλμης, Gothenburg, Malm και Lund, τα βαρέα επαγγελματικά οχήματα (με ακαθάριστο βάρος οχήματος άνω των 3,5 τόνων) που είναι εξοπλισμένα με κινητήρα ντίζελ και είναι άνω των οκτώ ετών δεν επιτρέπεται να εισέρχονται σε ορισμένες περιβαλλοντικές ζώνες αυτών των πόλεων.

Ωστόσο από την απαγόρευση αυτή εξαιρούνται τα οχήματα που:

- έχουν εξαιρετικά χαμηλές εκπομπές ρύπων·

- είναι εξοπλισμένα με εγκεκριμένες διατάξεις μετεπεξεργασίας (ακόμη και εάν έχουν ειδικό αμάξωμα)· ή

- ο κινητήρας τους έχειποβληθεί σε κατάλληλες μετατροπές.

Σύμφωνα με τις σουηδικές αρχές οι διατάξεις είναι τεχνικά ουδέτερες ως προς το ότι δεν απαιτούν τη χρησιμοποίηση καμίας ιδιαίτερης τεχνικής διαδικασίας ή διάταξης. Δενπάρχουν απαιτήσεις ως προς τον τύπο ντίζελ που πρέπει να χρησιμοποιείται.

Σκοπός των διατάξεων θεωρείται ότι είναι η προστασία της ανθρώπινηςγείας και η βελτίωση των περιβαλλοντικών συνθηκών σε ιδιαίτερα ευαίσθητες και πυκνοκατοικημένες περιοχές. Επιπλέον, οι σουηδικές αρχές ισχυρίζονται ότι οι εν λόγω διατάξεις αποτελούν σημαντικά μέτρα για την εφαρμογή της οδηγίας 1999/30/ΕΚ(1) του Συμβουλίου και ότι ενισχύουν τη χρήση οχημάτων που έχουν λάβει έγκριση τύπου σύμφωνα με την οδηγία 88/77/ΕΟΚ(2) του Συμβουλίου (όπως τροποποιήθηκε από την οδηγία 1999/96/ΕΚ)(3).

Η απάντηση των σουηδικών αρχών εξετάζεται προς το παρόν από τις αρμόδιεςπηρεσίες της Επιτροπής. Εάν η πραγματοποιούμενη αξιολόγηση οδηγήσει στο συμπέρασμα ότιπήρξε παραβίαση του κοινοτικού δικαίου, η Επιτροπή, φυσικά, θα λάβει τα απαραίτητα μέτρα.

(1) Οδηγία 1999/30/ΕΚ του Συμβουλίου της 22ας Απριλίου 1999 σχετικά με τις οριακές τιμές διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου, στον αέρα του περιβάλλοντος, ΕΕ L 163 της 29.6.1999.

(2) Οδηγία 88/77/ΕΟΚ του Συμβουλίου της 3ης Δεκεμβρίου 1987 για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων ρύπων από ντιζελοκινητήρες προοριζόμενους να τοποθετηθούν σε οχήματα, ΕΕ L 36 της 9.2.1988.

(3) Οδηγία 1999/96/ΕΚ του Κοινοβουλίου και του Συμβουλίου της 13ης Δεκεμβρίου 1999 για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων και σωματιδιακών ρύπων από τους κινητήρες ανάφλεξης με συμπίεση που χρησιμοποιούνται σε οχήματα, καθώς και κατά των εκπομπών αερίων ρύπων από κινητήρες επιβαλλόμενης ανάφλεξης που τροφοδοτούνται με φυσικό αέριο ήγραέριο και χρησιμοποιούνται σε οχήματα, και σχετικά με την τροποποίηση της οδηγίας 88/77/ΕΟΚ, ΕΕ L 44 της 16.2.2000.